Anne Carson

Anne Patricia Carson, nada en Toronto o 21 de xuño de 1950, é unha poeta canadense en lingua inglesa, ensaísta, tradutora e profesora de literatura clásica e comparada na Universidade de Míchigan. Está considerada pola crítica literaria como a poeta viva máis importante das letras anglosaxoas. En 2020 foi galardoada co Premio Princesa de Asturias das Letras. Está estabelecida en Nova York.

En lingua galega está publicado o seu poemario Antropoloxía da auga (Chan da Pólvora Editora, 2023), traducido por Jesús Castro YáñezFicha na web da editorial..

 Traxectoria 
Era filla dun empregado de banca que ocupou diversos postos en diferentes poboacións da rexión de Ontario. Tiña 15 anos cando bateu cunha edición bilingüe dos poemas da poeta grega Safo nunha libraría local, o que, segundo a autora, marcaría a súa vida. 

Tras a escola secundaria matriculouse en linguas no St. Michael's College da Universidade de Toronto. Abandonou dúas veces os estudos, ao final do primeiro e do segundo curso.

Pasou durante un período curto de tempo ao mundo das artes gráficas. Finalmente regresou á Universidade de Toronto, onde completou a súa licenciatura en 1974, e o seu mestrado en 1975. Doutorouse en 1981 cunha tese sobre Safo, Odi et Amo Ergo Sum, publicada en 1986. Estudou durante un ano métrica grega e crítica textual grega na Universidade de St Andrews.

Durante algúns anos residiu en Montreal, onde ensinou na Universidade McGill e na Universidade de Míchigan. Reticente a que falen sobre a súa vida, as biografías que aparecen nos seus primeiros libros sinalan unicamente que Anne Carson vive no Canadá. 

No seu primeiro libro Eros (1986) desenvolve unha meditación sobre o amor romántico e o desexo erótico.

“O libro -explica- é unha aproximación á natureza primixenia do desexo, que sempre se configura como unha triangulación cuxa consecuencia é a imposibilidade de alcanzar o que se anhela. Non en balde o significado da palabra eros en grego é carencia”.

En 1992, aos 42 anos, publicou nunha editorial independente o seu primeiro libro de poesía Short Talks. Seguíronlle tres anos despois outros dous títulos nos que segundo a crítica "desdebuxa a distancia entre narración, poesía e ensaio: Plainwater e Glass, Irony and God."

En 2001 publicou un dos seus libros máis coñecidos, The Beauty of the Husband, obra -segundo a crítica- cuxo desenvolvemento oblicuamente narrativo garda certa relación con Autobiography of Red. Logrou con este traballo o Premio T. S. Eliot de poesía, concedido por primeira vez a unha muller. En 2003 publicou a segunda parte da autobiografía, co título de Red Doc>(O símbolo “>” apareceu no texto cando premeu unha tecla por erro, mais gustoulle e decidiu deixalo).

Está considerada pola crítica literaria como a poeta viva máis importante das letras anglosaxoas. É unha das candidatas habituais ao premio Nobel de literatura

En 2010 especialmente afectada pola noticia da morte do seu irmán de quen non sabía nada desde había anos escribiu Nox

En 2014 recibiu o Premio de Poesía Griffin, o premio máis prestixioso do Canadá en poesía escrita en inglés polo seu libro Red Doc>

En 2015, a súa tradución da traxedia de Antígona de Sófocles foi interpretada en teatro por Juliette Binoche no West End de Londres, posteriormente representouse en Anveres e Ámsterdam,  Nova York (Brooklyn Academy of Arts), e no Festival de Edimburgo.

Ao longo da súa traxectoria concedeu poucas entrevistas, nunha delas aseguraba que "Se soubese que é a poesía non tería necesidade de escribir. É algo que busco ás apalpadelas na escuridade", e tamén que "escribes sobre o que queres escribir da maneira que teñas que facelo".

En xuño de 2020 foi galardoada co Premio Princesa de Asturias das Letras. O xurado destacou para outorgarlle o premio "a súa capacidade para construír unha poética innovadora a partir do estudo do mundo grecolatino" e que "alcanzou unhas cotas de intensidade e solvencia intelectual que a sitúan entre os escritores máis destacados do presente".

 Obra 

 Eros the Bittersweet. Princeton University Press, 1986.
 Glass, Irony, and God. New Directions Publishing Company, 2002.
 Short Talks. Brick Books, 1992.
 The Glass Essay". New Directions Publishing Corporation, 1995.  
 Plainwater. Knopf, 1995.
 Autobiography of Red: A Novel in Verse. Knopf, 1998 
 Economy of the Unlost: Reading Simonides of Ceos with Paul Celan. Princeton University Press, 1999.
 Men in the Off Hours. Knopf, 2001.
 The Beauty of the Husband. Knopf, 2002
 If Not, Winter: Fragments of Sappho. Knopf, 2002.
 Decreation: Poetry, Essays, Opera. Knopf, 2005.
 Grief Lessons: Four Plays by Euripides (tradución de Eurípides). New York Review Books Classics, 2006.
 Nox. New Directions, 2010
 Antigonick (2012) New Directions
 Red Doc> (2013) Knopf, secuela directa da súa primeira novela poética Autobiography of Red.
 Iphigenia among the Taurians (tradución) (2014) University of Chicago Press
 The Albertine Workout (2014) New Directions Poetry Pamphlet #13
 Float (2016) Knopf

 Lista de poemas 
TítuloAno1ª publicaciónShort talk on herbology2013

 Premios e distincións 

 Premio Lannan de Poesía 1996.
 Premio Pushcart 1997.
 Bolsa Guggenheim 1998.
 Bolsa MacArthur 2000.
 Premio de Poesía Griffin 2001 por Men in the Off Hours.
 Premio T.S. Eliot 2001 por The Beauty of the Husband.
 Membro da Orde do Canadá, 2005.Archivos
 Premio 2010 PEN Award for Poetry in Translation.
 Premio 2012 doutor honoris causa pola Universidade de Toronto.
 Premio 2014 Folio Prize por Red Doc
 Premio 2014 Griffin Poetry Prize gañadora canadense por Red Doc.
 Premio Internacional Manuel Acuña de Poesía 2019 
 Premio Princesa de Asturias das Letras, 2020.Acta Específica

 Notas 

 Véxase tamén 
 Bibliografía 
 Ian Rae, Universidade de Columbia Británica. Carson, Anne. The Literary Encyclopedia. 27 de decembro de 2001. The Literary Dictionary Company. 8 de decembro de 2005. 

Categoría:Nados en Toronto
Categoría:Profesores da Universidade de Míchigan
Categoría:Profesores da Universidade de Princeton
Categoría:Tradutores ao inglés
Categoría:Tradutores do grego
Categoría:Escritores do Canadá
Categoría:Escritores en lingua inglesa
Categoría:Poetas en lingua inglesa
Categoría:Nados en 1950
Categoría:Poetas do Canadá
Categoría:Premios Princesa de Asturias das Letras